Lee-Ann Liebenberg deur drie gewapende mans aangehouLee-Ann Liebenberg Foto: Facebook Lee-Ann Liebenberg en haar man en twee dogters is Dinsdagmiddag deur drie gewapende mans in die oprit na hul huis aangehou, het The Juice berig. Die Suid-Afrikaanse model het die skokkende nuus op Twitter gedeel: “Ons is sopas van Hyde Park-winkelsentrum af huis toe agtervolg en drie gewapende mans het ons aangehou,” het sy geskryf. Sy het ook die registrasienommer van die motor, ‘n Mercedes Benz gegee: BM49PW GP. Lee-Ann se dogter, Gabriella, vier vandag haar eerste verjaarsdag. Haar publisiteitsbeampte, Thulane Hadebe, het aan The Juice bevestig dat Lee-Ann en haar gesin nie beseer is nie, maar baie getraumatiseerd is na die voorval. Lee-Ann se man was in 2011 ook die slagoffer van ŉ kaping in hul oprit in Johannesburg. The Juice Bron: News24